Feb 04,2017
స్వల్ప లాభాలతో ముగిసిన మార్కెట్లు
ముంబయి: బడ్జెట్‌ రోజు పరుగులు తీసిన మార్కెట్లు ఆ తరువాత రోజుల్లో నీరస పడుతూ కనిపిస్తున్నాయి. బడ్జెట్‌ కేటాయింపుల నేపథ్యంలో మార్కెట్‌ సూచీలు పరుగులు పెడతాయని ఆశించినప్పటికి వాస్తవ పరిస్థితి భిన్నంగా కనిపిస్తోంది. త్వరలో ఆర్‌బీఐ ద్రవ్యపరపతి విధాన సమీక్ష నేపథ్యంలో మదుపరులు శుక్రవారం ఆచితూచి ట్రేడింగ్‌ నిర్వహించారు. దీంతో వారాంతంలో మార్కెట్లు హెచ్చుతగ్గులను నమోదు చేస్తూ చివరకు స్వల్ప లాభాల్లో ముగిశాయి. బీఎస్‌ఈ షేర్లు ఎన్‌ఎస్‌ఈలో నమోదయ్యాయి. ఫలితంగా ఎన్‌ఎస్‌ఈ నిప్టీ 6.70 పాయింట్లు పెరిగి 8,740.95 పాయింట్ల వద్ద స్థిర పడింది. మరోవైపు బీఎస్‌ఈ సెన్సెక్‌ 13.91 పాయింట్లు ఎగిసి 28,240.52 పాయింట్ల వద్ద ముగిసింది. ఇక ఆసియా మార్కెట్లలో మూడో రోజు మిశ్రమ స్పందన కనిపించింది.
మీ స్నేహితులకు రికమెండ్ చెయ్యండి